סלזקין גדל במשפחה אינטלקטואלית שהתנגדה למשטר הסובייטי. בגיל 13 גילה לראשונה כי הוא יהודי מצד אמו. הוא למד ספרות ובלשנות באוניברסיטת מוסקבה במחלקה לפילולוגיה וסיים תואר שני. הוא עסק כמתורגמן מרוסית לפורטוגזית במוזמביק לאחר מכן חזר לרוסיה שם עבד במשך שנה וחצי בהוצאה לאור. הוא היגר לפורטוגל וגר שם שנה, ומשם עבר לארצות הברית בשנת 1983. הוא סיים דוקטורט בהיסטוריה באוניברסיטת טקסס. היה עורך שותף במגזין Slavic Review. החל ללמד היסטוריה באוניברסיטת בברקלי שבקליפורניה. בשנת 1998 קיבל מעמד של פרופסור מן המניין.
בשנת 2004 יצא ספרו "" בהוצאת אוניברסיטת פרינסטון. הספר זכה להצלחה רבה, וזכה בפרס הספר הטוב ביותר של מועצת הספרים הלאומית בארצות הברית. בשנת 2009 יצא בעברית בהוצאת אוניברסיטת תל אביב, בתרגום כרמה ושחר פלד.
סרבנס-אוקסלי
סרבנס אוקסלי
אלכסנדרה ורומן זרצקי
כברה נגסת
פיל הלמות
פיליפ ג'רום הלמות ג'וניור (באנגלית: ; נולד ב-16 ביולי 1964) הוא שחקן פוקר מקצועי אמריקאי. ידוע בכך שזכה ב-16 צמידים באליפות העולם בפוקר, יותר מכל שחקן אחר אי פעם. בשל המזג החם המאפיין אותו הוא מכונה "פרחח הפוקר" (poker brat). הלמות חבר בהיכל התהילה של הפוקר.
קריירת פוקר.
אליפות העולם בפוקר.
בשנת 1989, בגיל 24 בלבד, הלמות היה האדם הצעיר ביותר שזכה באליפות העולם (WSOP). זאת לאחר שהדיח גם את ג'וני צ'אן, אלוף העולם פעמיים ברציפות. הלמות החזיק בהישג זה עד 2008, אז פיטר איסטגייט זכה בתואר בהיותו בן 22 בלבד. בשנת 2007 זכה הלמות בתואר ה-11 שלו, ובכך עקף את דויל ברונסון וג'וני צ'אן, שזכו ב-10 צמידים כל אחד. הישגו של הלמות מרשים אף יותר לאור העובדה שבניגוד לצ'אן וברונסון, כל תאריו של הלמות עד אז היו בפוקר מסוג טקסס הולדם (Texas Hold'em), שנחשב לפופולרי יותר וקשה לזכייה עקב כמות רבה יחסית של מתחרים. ב-2012 זכה בצמיד ה-12 שלו, הפעם בטורניר פוקר ראז.
הלמות זכה בכסף 134 פעמים ב-WSOP והגיע ל-58 שולחנות סופיים. הלמות זכה ב-16 צמידים של ה-WSOP, מספר הצמידים הגבוה ביותר. נכון ל-2021, הלמות זכה ב-15 מיליון דולר ב-WSOP.
בשנת 2009 פרסם הלמות ספר, בו הוא מספר כיצד 20 שחקני פוקר, מהטובים בעולם, נהפכו למקצוענים.
סבב הפוקר העולמי World Poker Tour.
למרות שהלמות מעולם לא זכה במקום הראשון בסבב הפוקר העולמי (WPT), הוא זכה בכסף 14 פעמים, והגיע ל-5 שולחנות סופיים, ב-2017 הוא הגיע למקום השני, המקום הכי טוב שאליו הגיע בסבב הפוקר העולמי. בנוסף לכך, הגיע הלמות למיקום גבוה במספר טורנירי סבב הפוקר העולמי שהוגדרו כ"חצי רשמיים" – לדוגמה טורניר "הילדים הרעים של הפוקר" בשנת 2006. נכון ל-2017, הלמות הרוויח 1,456,065 דולר מטורנירי WPT.
טורנירים ומשחקי מזומן נוספים.
הלמות שותף פעיל בטורנירים ומשחקי מזומן (cash) רבים, באופן פרטי וטלוויזיוני כאחד. הלמות זכה בעונה ה-3 של פוקר מאוחר בלילה (Late night poker). בשנת 2005, זכה הלמות בטורניר משחק ראש בראש הלאומי (National Heads-Up Poker Championship), לאחר שהביס מספר שחקנים מקצועיים כמו אנטוניו אספינדיארי ואלוף העולם לשעבר כריס פרגוסון, אך מאז לא הצליח לשחזר את הישג זה. באותה תחרות בשנת 2008 הוא הפסיד בסיבוב הראשון לטום דוואן.
הלמות מופיע באופן קבוע בתוכנית פוקר לאחר החשכה (Poker after dark), הן כשחקן מן המניין והן כפרשן. הוא זכה פעמיים בתוכנית זו, שתי הזכיות בעונה השלישית, כשהוא משלשל לכיסו 100,000 דולר כל פעם. הלמות הופיע מספר פעמים בתוכנית הפוקר הידועה היי סטייקס פוקר (high stakes poker).
נכון לשנת 2018, הלמות ממוקם במקום הארבע עשרה ברשימת המרווחים מטורנירי פוקר בכל הזמנים, עם סך של כ-22 מיליון דולר.
אישיות ומחלוקת.
לצד העובדה שהלמות ידוע כאחד שחקני הפוקר הטובים בהיסטוריה, הוא גם ידוע לשמצה בתגובותיו להפסדיו. תגובות אלו באות לידי ביטוי בדיבור לא ראוי למתחריו, במיוחד לבד ביטס (bad beats). במהלך אליפות העולם בפוקר של 2005, קיפל הלמות יד של אס מלך, מול יריב שהחזיק זוג אסים. לאחר יד זו אמר משפט שהפך למטבע לשון: "אני יכול להתחמק מכדורים, מותק!" ("I can dodge bullets, baby!"). ביד מאוחרת, לאחר שיריבו גבר עליו על אף סיכוי התחלתי נמוך יותר לנצח, טען הלמות כי יריבו "כל כך גרוע, שהוא אפילו לא יכול לאיית פוקר". משפטים ידועים נוספים הם "אם מזל לא היה מעורב, הייתי מנצח בכל טורניר", ו"אני ביצעתי מהפכה בדרך בה משחקים פוקר".
הלמות ידוע בכניסותיו הגרנדיוזיות לאליפויות העולם בפוקר. באליפות העולם ב-2007 תכנן להגיע לתחרות באמצעות מכונית מרוץ, ומלווה ב-11 נערות (אחת לכל צמיד), אך ריסק את המכונית זמן קצר לפני פתיחת האליפות. באליפות העולם לשנת 2008 הגיע לבוש כחייל, וב-2009 לבוש כאל יווני. הלמות ספג ביקורת על כניסות אלו, ויש שהגדירו אותם כשחצניות ואגוצנטריות.
באליפות העולם בשנת 2008, כעס הלמות על שחקן רומני בשם כריסטיאן דרגומיר, על כך ששיחק (לטענת הלמות) בצורה טיפשית. הלמות ביקר את משחקו של דרגומיר, ואף קרא לו "אידיוט" מספר פעמים, עד אשר הורחק לסיבוב שלם. למחרת התנצל הלמות בפני דרגומיר.
בדצמבר 2008 שיחק הלמות באתר האינטרנט אולטימטבט, אותו הוא מפרסם. הוא הרוויח קופה בשווי 5,599 דולרים, על אף העובדה שהיד הסופית שלו הייתה פחות טובה (יריבו העלה עם שלישייה, למול זוגיים בלבד של הלמות אשר השווה). יד זו יצרה מחלוקת רבה סביב הלגיטימיות והאמינות של ענף הפוקר וההימורים באינטרנט אשר מגלגל מאות מיליוני דולרים בשנה. אירוע זה היה אחד ממספר אירועים שהובילה לחקירה מקיפה של ענף זה ואת אולטימטבט בפרט על ידי הממשל האמריקאי, וחשיפת בעיות אקוטיות בהם.
חיים אישיים.
הלמות נולד בוויסקונסין, ולמד שלוש שנים באוניברסיטת ויסקונסין–מדיסון, עד שפרש על מנת לשחק פוקר בצורה מלאה. הוא נשוי לקת'י סנבורן ואבא לשני בנים.
ספד
צ'ימבואה
צ'ימבואה או בשמו המלא צ'ני די פפו (ג'ובאני) צ'ימבואה (איטלקית: Cenni di Pepo (Giovanni) Cimabue; סביבות 1240 - סביבות 1302) היה צייר ואמן פסיפסים מפירנצה. ידוע גם בזכות תלמידו ג'וטו די בונדונה. צ'ימבואה וג'וטו שייכים לתקופת הפרוטו-רנסאנס באמנות, ונמנים עם מבשרי הרנסאנס האיטלקי. צ'ימבואה נחשב לאחרון הציירים האיטלקים שציירו בסגנון ביזנטי, וחלוץ הגישה הנטורליסטית, משום שהדמויות שצייר היו בעלות פרופורציות והצללה מציאותיות יחסית.
ביוגרפיה.
מעט מאוד ידוע על חייו של צ'ימבואה. הוא נולד בפירנצה ונפטר בפיזה. בתקופת עבודתו בפירנצה, פעל דוצ'ו בסיינה הסמוכה. הקריירה האמנותית של צ'ימבואה תוארה בספר Le Vite de' più eccellenti pittori, scultori, e architettori (חיי הציירים, הפסלים והאדריכלים הדגולים ביותר) מאת ג'ורג'ו וזארי, הנחשב לספר הראשון העוסק בהיסטוריה של האמנות. הספר פורסם יותר ממאתיים שנים לאחר מותו של צ'ימבואה ורמת מהימנותו מוטלת בספק.
התמונות שנשכר לצייר מעידות כי צ'ימבואה היה אמן מוערך ביותר בתקופתו. בין היתר נשכר לצייר שני פרסקאות גדולים על קירות הטרנספט בבזיליקה של פרנציסקוס הקדוש מאסיזי: האחד עוסק בצליבת ישו והשני בהורדה מן הצלב. ברם, שתי היצירות הללו נראות עתה כצל חיוור של גרסתן המקורית. בעת כיבושה של העיר על ידי צרפת פרצה במקום שרפה שפגעה קשות בפרסקאות. הצבע הלבן התבסס על כסף, אשר התחמצן והפך שחור.
צ'ימבואה צייר את ישו הצלוב התלוי בבזיליקת סנטה קרוצ'ה בפירנצה. הצלב המצויר ניזוק קשות בשיטפון שפקד את פירנצה ב-4 בנובמבר 1966, כאשר נהר הארנו עלה על גדותיו.
מורשת.
דנטה אליגיירי השתמש בצ'ימבואה כדוגמה לזמניותה של התהילה האנושית בחלקה השני של הקומדיה האלוהית - כור המצרף. כותב דנטה:
תרגום: "צ'ימבואה חשב כי הוא ראש לציירים, אולם ג'וטו נטל ממנו את תהילתו והשליכו אל תהום הנשייה".
נראה שדנטה אמנם צדק בעניין זמניותה של התהילה. אולם צ'ימבואה לא ממש צלל אל תהום הנשייה.
רוזמרי האריס
רוזמרי אן האריס (באנגלית: Rosemary Ann Harris; נולדה ב-19 בספטמבר 1927) היא שחקנית קולנוע ותיאטרון אנגלייה, זוכת פרס גלובוס הזהב, פרס אמי ופרס הטוני. הייתה מועמדת לפרס אוסקר לשחקנית המשנה הטובה ביותר בשנת 1994 על תפקידה בסרט "טום ואיב". השתתפה גם בתפקיד מיי פארקר בשלושת סרטי "ספיידרמן".
ביוגרפיה.
האריס נולדה בעיירה אשבי שבלסטרשייר במרכז אנגליה, לאדין מאדיו פרנסס ולסטנפורד ברקלי האריס. אביה של האריס עבד עבור חיל האוויר המלכותי, ובמסגרת שליחותו התגוררו האריס ומשפחתה בהודו במהלך מרבית ילדותה. האריס למדה באקדמיה המלכותית לאמנות הדרמה בלונדון, שם למדה במשך שנה אחת. לפני שלמדה בבית הספר הופיעה האריס במספר מופעים.
לאחר שסיימה את לימודיה בלונדון עברה האריס לניו יורק, שם הופיעה במחזה "Climate of Eden" של המחזאי מוס הארט. לאחר מכן חזרה לאנגליה והופיעה בתיאטרוני וסט אנד. לאור יכולות המשחק שלה קיבלה האריס הצעה לעבוד בתיאטרון והופיעה בפני אלפי צופים ב"תיאטרון אולד ויק".
ב-1964 גילמה האריס את דמותה של אופליה במחזה "המלט" בתיאטרון המלכותי הלאומי. בשנת 1966 זכתה האריס בפרס הטוני כשגילמה את דמותה של אלינור, דוכסית אקוויטניה במחזה "אריה בחורף" בברודוויי.
בשנת 1976 קיבלה האריס את פרס אמי על הופעתה בתור הסופרת הצרפתית ז'ורז' סאנד בסדרת ה-BBC "ידועה לשימצה".
בשנת 1979 זכתה האריס בפרס גלובוס הזהב על תפקידה בסדרת דרמת המלחמה הביוגרפית "".
סרט ראשון מפורסם בו הופיעה האריס היה ב-1978, במותחן הבדיוני "הנערים מברזיל". ב-1983 שיחקה האריס בדרמה "ארוחת הצהריים של החורש".